text: Оказва се, че най-малкото помещение в дома е най-важно. Това е банята. Всекидневно всеки член от семейството минава и го използва поне веднъж. Когато решите да ремонтирате банята, трябва да съставите определен план. А, именно, преди да сложите старт на тази дейност решете как искате точно да изглежда тя след нея. Някои фирми предлагат разработени от тях и готови вече проекти, които може да погледнете, да вземете идея от снимки в интернет, а дори като екстравагантен вариант можем да ви предложим да си поръчате изготвяне на 3D проект, което се предлага в по-големите магазини за санитарни артикули и фаянс. Когато сте изгладили напълно образа на банята в главата си и имате конкретен план, можете да започнете.
  На първо място се демонтират душа, тоалетната чиния, моноблока, шкафове и т.н. На второ място се изкъртва стария фаянс, който се събира в чували и се превозва до бунище. След това се проверява състоянието на тръбите, при необходимост се сменят с полипропиленови.
  Замазката на пода е важен елемент от ремонта, заедно с изравняването на стените, мазилка. След това се слага фаянсът по стените,а по пода теракот. Често се получава фугите да почернеят в резултат на това, че между тях се задържа вода и влага. За да се избегне това се прави фугиране.